Tīkkoki

Tīkkoki (Tectona) ir lūpziežu dzimtas ģints. Tās dabiskais izplatības areāls ir tropiskajos Āzijas apvidos (Asamā, Bangladešā, Kambodžā, Indijā, Laosā, Malaizijā, Mjanmā, Filipīnās, Taizemē un Vjetnamā), taču ir ieviesta arī dažviet citur pasaulē, piemēram, dažviet Āfrikā, Centrālamerikā un Dienvidamerikā.

Tie ir lieli koki, kas var sasniegt 30–40 m augstumu, un nomet lapas sausajā sezonā. Lielais tīkkoks (Tectona grandis) ir ekonomiski nozīmīga suga, no kuras iegūst lielāko daļu komerciāli pieejamās tīkkoka koksnes.

Ģintī ir klasificētas trīs sugas:

 Tectona grandis L.f. — lielais tīkkoks
 Tectona hamiltoniana Wall. — endēmiska Birmai, kur tā ir apdraudēta.
 Tectona philippinensis Benth. & Hook.f. ex Merr. — endēmiska Filipīnu salām, kur tā ir kritiski apdraudēta.

 Atsauces 

Kategorija:Lūpziežu dzimta
Kategorija:Tīkkoki